Unn Therese Omdal

Unn Therese Omdal (tidligere Omdal Sørensen«Mannsdominans i Eigersund-politikken», Stavanger Aftenblad 17. september 2003.) (født 29. juni 1977 i Egersund) er en norsk politiker for Arbeiderpartiet.Biografi på Stortingets nettsted; besøkt 28. januar 2022. Hun var varaordfører i Eigersund kommune i perioden 2011–2015.   

 Politiske verv 
Unn Therese Omdal har vært folkevalgt i Eigersund siden 2003.«Mannsdominans i Eigersund-politikken», Stavanger Aftenblad 17. september 2003. Hun har vært medlem av formannskapet, kommunestyret, levekårsutvalget, administrasjonsutvalget og Dalanerådet. Høsten 2019 ble hun valgt inn i kommunestyret for sin femte periode og sitter fra høsten 2020 også i kommunens kontrollutvalg.«Unn Therese Omdal (Ap) sier takk for seg i formannskapet, velger i stedet kontrollutvalget», Dalane Tidende 18. september 2020.   

I perioden 2005–2009 var hun Rogaland Arbeiderpartis første vararepresentant på Stortinget (med etternavnet Sørensen). Ved stortingsvalget 2013 stod hun på femteplass på Arbeiderpartiets liste for Rogaland, og var andre vararepresentant til Stortinget fra 2013–2017. Hun møtte i alt 153 dager.Biografi på Stortingets nettsted; besøkt 28. januar 2022. 

Omdal ble i 2014 oppnevnt til styret i Helse Stavanger.«Omdal ny i Helse Stavanger-styret», Dalane Tidende 20. februar 2014.«Bjørn Erikstein er ny styreleder i Helse Stavanger», Stavanger Aftenblad 25. februar 2020. Hun har hatt flere andre styreverv og organisatoriske verv, blant annet som nestleder i Rogaland Arbeiderparti og leder av Kvinnenettverket i Rogaland Arbeiderparti i fem år.«Smånytt», Dalane Tidende 10. oktober 2007. 

 Utdannelse og yrkesliv 
Omdal er utdannet statsviter, med hovedfag i sammenliknende politikk fra Universitetet i Bergen.«Flink pike kaster maska», Dalane Tidende 10. september 2018. Hun har også studert psykologi, historie og journalistikk. Hun har vært lærer ved Dalane videregående skole og arbeider per 2021 som jobbkonsulent på arbeidsinkluderingsbedriften AKS (Arbeid Kompetanse Service) i Egersund.«Flink pike kaster maska», Dalane Tidende 10. september 2018. 

Unn Therese Omdal har skrevet boka Diagnose: Flink pike, som ble gitt ut i 2018 på Jæren forlag.«Flink pike kaster maska», Dalane Tidende 10. september 2018. Hun holder kurs og foredrag om mindfulness og stressmestring, kommunikasjon og hersketeknikker.«Flink pike kaster maska», Dalane Tidende 10. september 2018.

 Referanser 

 Eksterne lenker 
 Unn Therese Omdals blogg

Kategori:Lokalpolitikere i Eigersund
Kategori:Ap-politikere i Rogaland
Kategori:Personer fra Eigersund kommune